אירינה פריבלובה

אירינה אנטולייבנה פריבלובה (באנגלית: Irina Anatoljewna Privalova, ברוסית: Ирина Анатольевна Привалова; נולדה ב-22 בנובמבר 1968) היא אתלטית עבר מרוסיה. היא אלופה אולימפית בעלת 4 מדליות אולימפיות אחת מהן זהב (סידני 2000), אלופת עולם בעלת 6 מדליות עולמיות אחת מהן זהב (שטוטגרט 1993) ואלופת אירופה. היא שיאנית העולם הנוכחית, בריצת 50 מטר באולם (5.96 שניות) ובריצת 60 מטר באולם (6.92 שניות). נכון לספטמבר 2021 היא בעלת התוצאה ה-14 בטיבה בעולם בריצת 100 מטר בכל הזמנים (10.77 שניות). פריבלובה נולדה במלחובקה, 29 ק"מ דרום-מזרח למוסקבה. באליפות העולם באתלטיקה באולם שנערכה בסביליה, ספרד במרץ 1991 זכתה פריבלובה במדליית זהב בריצת 60 מטר בתוצאה של 7.02 שניות ובמדליית כסף בריצת 200 מטר בתוצאה של 22.41 שניות. באליפות העולם שנערכה בטוקיו, יפן אותה שנה היא זכתה במדליית כסף בריצת שליחות 4x100 מטר בתוצאה של 42.20 שניות. באולימפיאדת ברצלונה (1992) זכתה פריבלובה במדליית כסף בריצת שליחות 4x100 מטר בתוצאה של 42.16 שניות, אחרי ארצות הברית (42.11 שניות) ולפני ניגריה (42.81 שניות) ובמדליית ארד בריצת 100 מטר בתוצאה של 10.84 שניות, אחרי גייל דיברס מארצות הברית (10.82 שניות) וג'ולייט קאת'ברט מג'מייקה (10.83 שניות). באליפות העולם באתלטיקה באולם שנערכה בטורונטו, קנדה בשנת 1993 זכתה פריבלובה במדליית זהב בריצת 200 מטר בתוצאה של 22.15 שניות ובמדליית כסף בריצת 60 מטר בתוצאה של 6.97 שניות. באליפות העולם שנערכה בשטוטגרט, גרמניה אותה שנה היא זכתה במדליית זהב בריצת שליחות 4x100 מטר בתוצאה של 41.49 שניות, במדליית כסף בריצת 4x400 מטר בתוצאה של 3:18.38 שניות ובמדליית ארד בריצת 200 מטר בתוצאה של 22.13 שניות. בנוסף, היא סיימה במקום הרביעי בריצת 100 מטר בתוצאה של 10.96 שניות. באליפות אירופה באתלטיקה שנערכה בהלסינקי, פינלנד בשנת 1994 זכתה פריבלובה בשתי מדליות זהב, בריצת 100 מטר בתוצאה של 11.02 שניות ובריצת 200 מטר בתוצאה של 22.32 שניות. בנוסף, היא זכתה במדליית ארד בריצת שליחות 4x100 מטר בתוצאה של 42.96 שניות. באליפות העולם באתלטיקה באולם שנערכה בברצלונה, ספרד בשנת 1995 זכתה פריבלובה במדליית זהב בריצת 400 מטר בתוצאה של 50.23 שניות. באליפות העולם שנערכה בגטבורג, שוודיה אותה שנה היא זכתה במדליית כסף בריצת 200 מטר בתוצאה של 22.12 שניות ובמדליית ארד בריצת 100 מטר בתוצאה של 10.96 שניות. באולימפיאדת אטלנטה (1996) סיימה פריבלובה במקום הרביעי בריצת שליחות 4x100 מטר בתוצאה של 42.27 שניות. בנוסף, היא סיימה במקום 14 בריצת 100 מטר בתוצאה של 11.31 שניות ובמקום 16 בריצת 200 מטר בתוצאה של 22.82 שניות, לאחר שלא התייצבה לריצה בשלב חצי הגמר. באליפות העולם באתלטיקה באולם שנערכה בפריז, צרפת בשנת 1997 סיימה פריבלובה במקום שישי בריצת 60 מטר בתוצאה של 7.88 שניות. בשלב חצי הגמר היא קבעה את התוצאה המהירה בתחרות (7.08 שניות). באליפות אירופה באתלטיקה שנערכה בבודפשט, הונגריה בשנת 1998 זכתה פריבלובה ב-3 מדליות אחת מכל סוג. מדליית זהב בריצת 200 מטר בתוצאה של 22.62 שניות ובכך הגנה על תוארה, מדליית כסף בריצת 100 מטר בתוצאה של 10.83 שניות ומדליית ארד בריצת שליחות 4x100 מטר בתוצאה של 42.73 שניות. באולימפיאדת סידני (2000) זכתה פריבלובה במדליית זהב בריצת 400 מטר משוכות בתוצאה של 53.02 שניות, לפני דיאון המינגס מג'מייקה (53.45 שניות) ונזה בידואן ממרוקו (53.57 שניות) ובמדליית כסף בריצת שליחות 4x400 מטר בתוצאה של 3:23.46 דקות, אחרי ג'מייקה (3:23.25 דקות) ולפני ניגריה (3:23.80 דקות). מדליית הזהב נלקחה מארצות הברית (3:22.62 דקות) לאחר שמריון ג'ונס הודתה בשימוש בסמים. ריצת 100 מטר: 10.77 שניות (1994) ריצת 100 מטר משוכות: 13.56 שניות (2000) ריצת 200 מטר: 21.87 שניות (1995) ריצת 400 מטר: 49.89 שניות (1993) ריצת 400 מטר משוכות: 53.02 שניות (2000) ריצת 800 מטר: 2:09.40 דקות (2003) קפיצה לגובה: 1.72 מטר (1982) קפיצה לרוחק: 6.45 מטר (1984) ריצת 50 מטר: 5.96 שניות (1993), שיא עולם ריצת 60 מטר: 6.92 שניות (1995), שיא עולם ריצת 60 מטר משוכות: 8.16 שניות (2000) ריצת 100 מטר: 11.31 שניות (1999) ריצת 200 מטר: 22.10 שניות (1995) ריצת 300 מטר: 35.45 שניות (1993) ריצת 400 מטר: 50.23 שניות (1995) קפיצה לרוחק: 6.48 מטר (1985) קפיצה משולשת: 13.72 מטר (1989) בשנת 1994 זכתה פריבלובה בתואר אתלטית השנה באירופה. מדיה וקבצים בנושא אירינה פריבלובה בוויקישיתוף אירינה פריבלובה, באתר olympedia.org אירינה פריבלובה, באתר התאחדות האתלטיקה הבין-לאומית אירינה פריבלובה, באתר Track and Field (נשים) 100 Meteres Women, World Athletics Hosts hammer the opposition as Diagana takes a tumble | NEWS | World Athletics, www.worldathletics.org